Γιώργος Στρατηλάτης

Ο Γιώργος Στρατηλάτης (Κοκκινόχωμα Καβάλας, 13 Μαρτίου 1965) είναι Έλληνας παλαίμαχος ποδοσφαιριστής και νυν προπονητής ποδοσφαίρου.http://foreis-mitroo-dev.gga.gov.gr/proponites?kodikos_gga=&eponymo=&athlima_proponiti=All&athlima_gga=All&katigoria_adeias=All&titlos_spoudwn=All&is_latest_adeia=0&arithmos_adeias=&page=1148

 Ποδοσφαιρική καριέρα 
Ο Στρατηλάτης αγωνίστηκε αρχικά στην ομάδα του χωριού του,To Κοκκινόχωμα των… επωνύμων το Βυζάντιο Κοκκινοχώματος Καβάλας, προτού μεταπηδήσει το 1983 στον Α.Ο. Καβάλας. Με τους «Αργοναύτες» αγωνίστηκε σχεδόν για μια δεκαετία ως κεντρικός αμυντικός και ως λίμπερο.  

Το 1992 μεταγράφηκε στον Άρη Θεσσαλονίκης, ως προσωπική επιλογή του προπονητή Γιώργου Φοιρού με τον οποίο γνωρίζονταν από την κοινή τους θητεία στην Καβάλα. Στον Άρη αγωνίστηκε για 5 σεζόν, έχοντας 127 συνολικά συμμετοχές σε όλες τις διοργανώσεις και σκοράροντας 10 τέρματα (96 συμμετοχές στο Πρωτάθλημα με 6 τέρματα, 27 στο Κύπελλο Ελλάδας με 4 τέρματα και τέλος 4 στο Κύπελλο ΟΥΕΦΑ. Πραγματοποίησε το ντεμπούτο του με τον Άρη στις 16 Αυγούστου 1992, στο νικηφόρο εντός έδρας αγώνα Κυπέλλου της ομάδας του, με τον Χαραυγιακό (τελικό σκορ 2-0).Πραγματοποίησε το ντεμπούτο του στις ευρωπαϊκές διοργανώσεις, στον αγώνα Άρη- Χάποελ Μπερ Σεβά 3-1, στις 9 Αυγούστου 1994  Επιστροφή στην Ευρώπη με νίκη.

Τον Ιανουάριο του 1997, κι αφού έμεινε ελεύθερος από τον Άρη, υπέγραψε στον  Απόλλωνα Καλαμαριάς με τον οποίο αγωνίστηκε για ενάμιση χρόνο στο πρωτάθλημα της Β’ Εθνικής, πραγματοποιώντας συνολικά 52 συμμετοχές και σκοράροντας 10 τέρματα ( 42 εμφανίσεις στο πρωτάθλημα και 9 τέρματα καθώς και 10 εμφανίσεις για το θεσμό του Κυπέλλου και 1 τέρμα).

Τη σεζόν 1998-99 αγωνίστηκε με τα χρώματα των Ηλτέξ Λύκων και τη σεζόν 1999-00 αγωνίστηκε στον Πιερικό,με τη φανέλα του οποίου ολοκλήρωσε την πλούσια ποδοσφαιρική του καριέρα.
Προπονητική καριέρα
Μετά το τέλος της ποδοσφαιρικής του καριέρας, ο Στρατηλάτης ασχολήθηκε ενεργά με την προπονητική και διετέλεσε προπονητής διαφόρων ομάδων στην ευρύτερη περιοχή της Καβάλας. 

Το 2012 ανέλαβε την τεχνική ηγεσία του Βυζαντίου Κοκκινοχώματος, στην επιστροφή της ομάδας στη Δ’ εθνική ύστερα από 27 χρόνια. Αν και η ομάδα πέτυχε τον προβιβασμό της στην Γ’ Εθνική, ο Στρατηλάτης παραιτήθηκε από το πόστο του, τον Σεπτέμβριο του 2013. πριν ξεκινήσει το πρωτάθλημα, και αντικαταστάθηκε από τον Στέλιο Κατρακυλάκη. ΒΥΖΑΝΤΙΟ ΚΟΚΚΙΝΟΧΩΜΑΤΟΣ: Συνεχίζει με Κατρακυλάκη 

Τη σεζόν 2014-15 εργάστηκε ως προπονητής, στον Βρασίδα Νέας Περάμου Καβάλας και τη σεζόν 2015-16 στον Ορφέα Ελευθερούπολης. Ο Γιώργος Στρατηλάτης στον πάγκο του Ορφέα Ελευθερούπολης

Το καλοκαίρι του 2016, ανέλαβε ξανά την τεχνική ηγεσία του Βυζαντίου Κοκκινοχώματος, για να αποχωρήσει το Γενάρη του 2017. Βυζάντιο: Παρελθόν ο Στρατηλάτης
 Παραπομπές 

 Πηγές 
Προφίλ Γ. Στρατηλάτη στο transfermarkt.com
 Προφίλ του Γ. Στρατηλάτη στο oiassoitouareos.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πιερικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου